Braslav

Braslav (belar. Браслаў) — Belarusun Vitebsk vilayətində yerləşən şəhər. O, Braslav rayonunun inzibati mərkəzidir. 2025-ci il etibarilə əhalisinin sayı 9 338 nəfərdir. Tarixi Şəhər ilk dəfə 1065-ci ildə Polotsk knyazlığı ilə Litva tayfaları arasındakı sərhəddə bir qala kimi xatırlanmışdır. Şəhərin adı tipik Şərq slavyan etimologiyasına malikdir: Şərq slavyan adı olan *Braslavъ slavyan antroponomik –jь şəkilçisi ilə birləşərək Braslaw formasını almışdır. Arxeoloqlar şəhərdən o qədər də uzaq olmayan Maskaçiçi kəndində vikinq yaşayış məskəni aşkar etmişlər. Onlar hesab edirlər ki, vikinq muzdlularından etibarlı sərhədçilər kimi istifadə edilmişdir. 14-cü əsrdə Braslav Böyük Litva Knyazlığına birləşdirilmiş və faktiki olaraq 14 və 15-ci əsrlərdə Livoniya ordeni ilə narahatedici sərhəd xətti yaxınlığında əhəmiyyətli bir istehkama çevrilmişdir. Polşa tarixçisi Kşiştof Pyetkeviç 15 və 16-cı əsrlərin qovşağına aid arxiv məlumatlarına əsaslanaraq Braslav ətrafını "Ruten dil arealı" (na ruskim obszarze językowym) kimi təsvir edir. 1500-cü ildə Aleksandr Yagellon şəhər sakinlərinə məhdud özünüidarəetmə hüquqları və gerb təqdim etdi. 1506-cı ildə qala Rusiyanın III İvanının qızı və Aleksandr Yagellonun arvadı, dul kraliça Yelena İvanovnaya hədiyyə edildi, o isə burada Pravoslav xristian qadın monastırı qurdu. Şəhər öz bələdiyyə başçısı Lev Sapeqa və kral Stanislav Avqust Ponyatovskinin sayəsində çox inkişaf etmişdir. 1795-ci ildən 1919-cu ilə qədər Braslav Rusiya imperiyasının bir hissəsi idi. Polşanın üçüncü bölünməsindən sonra Braslav 1795-ci ildə Vilnüs quberniyasının, daha sonra 1843-cü ildə (1812-ci ildəki qısa Fransa işğalı istisna olmaqla) Kovno quberniyasının qəza mərkəzi oldu. O, 1918-ci ildə Almaniya imperiyası tərəfindən 10 ay işğal altında saxlanıldı. Riqa sülh müqaviləsinə əsasən, o, İkinci Polşa Respublikasının bir hissəsi oldu. O, Vilnüs voevodalığında povet (dairə) mərkəzi idi. 1921-ci il siyahıyaalınmasında insanların 56,8%-i yəhudi, 34,9%-i polyak, 7,8%-i isə belarus milliyyətini bəyan etmişdi. İkinci Dünya müharibəsi ərəfəsində Braslavda təxminən 3 000 yəhudi yaşayırdı ki, bu da sakinlərin yarısından çoxu idi. 1939-cu ildə Şərqi Polşa Sovet İttifaqı tərəfindən ilhaq edildi və şəhər Belorusiya SSR-in bir hissəsi oldu. O, 27 iyun 1941-ci ildən 6 iyun 1944-cü ilə qədər Nasist Almaniyası tərəfindən işğal edilmiş və Ostland Reyxskomissarlığının Generalbezirk Weißruthenien hissəsi kimi idarə olunmuşdur. 1942-ci ilin aprelində getto yaradıldı. Gettonun ləğvinə 3 iyun 1942-ci ildə başlanıldı. Bir çox yəhudi qaçmağa cəhd etsə də, təxminən 2 000 yəhudi həbs edildi və əvvəlcədən hazırlanmış xəndəklərdə güllələndi. 1942-ci ilin sonlarında yaxınlıqdakı Opsa kəndindən olan yəhudilər Braslavda toplandı. Onlar 1943-cü ilin martında qətlə yetirildilər. O, 1944–1954-cü illər arasında əvvəlcə Vileyka vilayətində, sonra Polotsk vilayətində, 1954–1960-cı illər arasında isə Molodeçno vilayətində rayon mərkəzi olmuş, daha sonra Vitebsk vilayətinə keçmişdir. 1920-ci illərdən etibarən Braslav ucuz yay kurortu kimi inkişaf etmişdir. 1995-ci ildə Braslav Gölləri Milli Parkının baş ofisi burada yerləşdi. Əhalisi 1948-ci ildə Braslavın əhalisi 2 000 nəfərdən çox idi. 2009-cu ildə Braslavın ümumi əhalisi 9 516 nəfər idi. 2023-cü ildə bu rəqəm 9 426-ya, 2024-cü ildə isə 9 419-a düşdü. 2025-ci il etibarilə əhalisinin sayı 9 338 nəfərdir. 2009-cu il siyahıyaalınmasına əsasən əhalinin etnik mənsubiyyətə görə bölgüsü: Tədbirlər Viva Braslav ölkədəki ən vacib və ən böyük musiqi həftəsonlarından biridir. Tədbir hər il ənənəvi olaraq avqust ayının son günlərində keçirilir. Festivalın əsas xüsusiyyəti məşhur musiqi ifaçılarının iştirakıdır ki, onların siyahısı ildən-ilə yenilənir. Demək olar ki, tədbir Belarusun Braslav şəhəri ilə əlaqəli ən vacib hadisələrdən birinə çevrilmişdir. İstinadlar Xarici keçidlər